Honda FCX je prvým automobilom na svete s palivovými článkami, ktorý bol prijatý Americkou vládou
Honda Motor Co., Ltd vyhlásila, že jej automobil poháňaný palivovými článkami, FCX, bol schválený U.S. EPA (Enviromental Protection Agency – Agentúra na ochranu životného prostredia) a CARB (California Air Resource Board – Kalifornská komisia zdrojov ovzdušia) – prvý automobil na svete poháňaný palivovými článkami.
Prezident Hondy Hiroyuki Yoshino hovorí, "V roku 1972 bola Honda prvým výrobcom automobilov na svete, ktorý prešiel inšpekciou EPA regulačných emisií US podľa "Muskie Act" (najprísnejší na svete v tej dobe) a tým otvoril dvere novej ére čistých emisií. Teraz, s odobrením palivových článkov otvárame ďalšie dvere – do doby hydrogénu."
Na základe tohto schválenia a cestných testov v USA a Japonsku, Honda dúfa, že spustí marketingovú kampaň na FCX v oboch krajinách koncom roka 2002, skôr ako bolo pôvodne plánované. Na trhoch v USA a Japonsku bude počas prvých troch rokov limitovaný predaj na zhruba 30 vozidiel. Kvôli obmedzenej infraštruktúre ponuky hydrogénu, marketingové regióny budú obmedzené na metropolitnú časť Tokya a v USA na štát Kalifornia. Tieto automobily budú poskytované zákazníkom na báze lízingu s podmienkami, ktoré budú určené neskôr.
Honda ohlásila testovacie vozidlá s palivovými článkami FCX-V1 a FCX-V2 v septembri 1999, nasledovaný štvormiestnym testovacím vozidlom FCX-V3 v septembri 2000. V roku 2001 bola odhalená štvrtá generácia FCX-V4 obsahujúca vylepšenia výkonu a bezpečnosti pri kolíziách. Vývoj vozidiel s palivovými článkami prebiehal hladko s pomocou testovaných dát nakumulovaných z reálnych podmienok prostredníctvom účasti verejnosti počas cestných testov.
"Toto je dôležitý krok pre automobilový priemysel, ktorý drží sľub Američanom o čistejšom ovzduší,"
povedal Jeff Holmstead, asistent administrátora "EPA's office of air and radiation" (kancelária EPA pre ovzdušie a radiáciu). "Skôr ako sa vozidlá s palivovými článkami stanú hlavnou možnosťou transportu musíme ešte vyvinúť veľa úsilia, ale tento certifikát je dôležitým prvým krokom ."
"Certifikácia Hondy CFX v Kalifornii je obrovským úspechom,"
povedal Alan C. Lloyd, predseda CARB. "The Californian Fuel Cell Partnership (Kalifornské partnerstvo palivových článkov) – vrátane energetických spoločností, výrobcov automobilov, výrobcov dielov a vládnych organizácií – pomôžu koordinovať kľúčové body vrátane vývoja infraštruktúry."
Nové vozidlo poháňané palivovými článkami odsúhlasené EPA a CARB vyvinuté pre odbyt na trhoch v USA a Japonska sa volá FCX. Krútiaci moment bol zvýšený asi o 15% oproti predchádzajúcemu testovaciemu vozidlu FCX-V4 a jeho výkonové charakteristiky v stredných a vysokých rýchlostiach boli taktiež zlepšené s rýchlym nabratím rýchlosti až po maximálnu rýchlosť 150 km/h. So 156,6L kapacitou v 350 atmosférovej vysokotlakovej nádrži, má FCX dojazd 355 km, čo je o 40 km viac ako FCX-V4. Nový model je tiež celkovo o 40 mm kratší ako FCX-V4, ale udržiava si nezmenenú úroveň bezpečnosti pri kolíziách okrem toho je vybavený novo navrhnutými prednými a zadnými nárazníkmi.
Systémová schéma
Špecifikácie